stanford-oval/wikipedia huggingface dataset:
แขวงบางหว้า
ที่ตั้งและอาณาเขต

แขวงบางหว้าตั้งอยู่ทางทิศตะวันตกเฉียงใต้ของเขตภาษีเจริญ มีอาณาเขตติดต่อกับแขวงข้างเคียงดังต่อไปนี้
ทิศเหนือ ติดต่อกับแขวงบางด้วนและแขวงบางจาก (เขตภาษีเจริญ) มีแนวแบ่งเขตการปกครองระหว่างแขวงบางหว้ากับแขวงบางด้วนและแขวงบากจากเป็นเส้นแบ่งเขต
ทิศตะวันออก ติดต่อกับแขวงปากคลองภาษีเจริญ (เขตภาษีเจริญ) มีแนวแบ่งเขตการปกครองระหว่างแขวงบางหว้ากับแขวงปากคลองภาษีเจริญ ถนนราชพฤกษ์ และคลองสวนเลียบเป็นเส้นแบ่งเขต
ทิศใต้ ติดต่อกับแขวงบางค้อ แขวงบางขุนเทียน (เขตจอมทอง) และแขวงคลองบางพราน (เขตบางบอน) มีคลองวัดโคนอน (คลองวัดอ่างแก้ว) คลองบางหว้า คลองสวนหลวงใต้ คลองรางบัว คลองตาฉ่ำ คลองบางประทุน ลำรางสาธารณะ คลองวัดสิงห์ และคลองบางโคลัดเป็นเส้นแบ่งเขต
ทิศตะวันตก ติดต่อกับแขวงบางแคและแขวงบางแคเหนือ (เขตบางแค) มีคลองพระยาราชมนตรีเป็นเส้นแบ่งเขต
การคมนาคม

ถนนสายหลักในพื้นที่แขวงบางหว้า ได้แก่
ถนนเพชรเกษม
ถนนกัลปพฤกษ์
ถนนราชพฤกษ์
ถนนพุทธมณฑล สาย 1
ส่วนถนนสายรองและทางลัด ได้แก่
ถนนเทอดไท
ถนนกำนันแม้น
ซอยเพชรเกษม 46
ซอยเพชรเกษม 48
ซอยเพชรเกษม 54
ซอยเพชรเกษม 58
พระวรวงศ์เธอ พระองค์เจ้าสุขุมาภินันท์

| พระวรวงศ์เธอ พระองค์เจ้าสุขุมาภินันท์ |
| --- | --- |
พระวรวงศ์เธอ ชั้น 5 พระองค์เจ้าชั้นตรี

ประสูติ: 15 พฤศจิกายน พ.ศ. 2466
สิ้นพระชนม์: 10 เมษายน พ.ศ. 2546 (79 ปี)
พระราชทานเพลิง: 28 ธันวาคม พ.ศ. 2546 เมรุหลวงหน้าพลับพลาอิศริยาภรณ์ วัดเทพศิรินทราวาส
หม่อม: หม่อมดุษฎี บริพัตร ณ อยุธยา
พระบุตร: หม่อมราชวงศ์สุขุมพันธุ์ บริพัตร หม่อมราชวงศ์วโรรส บริพัตร
ราชสกุล: บริพัตร
ราชวงศ์: จักรี
พระบิดา: สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต
พระมารดา: หม่อมสมพันธุ์ บริพัตร ณ อยุธยา
ศาสนา: พุทธ
พระวรวงศ์เธอ พระองค์เจ้าสุขุมาภินันท์ (15 พฤศจิกายน พ.ศ. 2466 - 10 เมษายน พ.ศ. 2546) เป็นพระโอรสในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต กับหม่อมสมพันธุ์ บริพัตร ณ อยุธยา อดีตเลขาธิการสภากาชาดไทย อดีตอุปนายกผู้อำนวยการสภากาชาดไทย อดีตเลขาธิการกรมการเร่งรัดพัฒนาชนบท
สภากาชาดไทย
พระประวัติ

พระวรวงศ์เธอ พระองค์เจ้าสุขุมาภินันท์ เป็นพระโอรสในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต ประสูติแต่หม่อมสมพันธุ์ บริพัตร ณ อยุธยา (สกุลเดิม ปาลกะวงศ์ ณ อยุธยา; ธิดาพระยาวทัญญูวินิจฉัย (หม่อมหลวงชุ่ม ปาลกะวงศ์) กับคุณหญิงเลี่ยน ปาลกะวงศ์ ณ อยุธยา (สกุลเดิม บุนนาค)) ประสูติเมื่อวันที่ 15 พฤศจิกายน พ.ศ. 2466 ในรัชสมัยพระบาทสมเด็จพระมงกุฎเกล้าเจ้าอยู่หัว รัชกาลที่ 6 เมื่อประสูติดำรงพระยศที่ "หม่อมเจ้าสุขุมาภินันท์" มีโสทรเชษฐภคินีหนึ่งองค์ คือ หม่อมเจ้าอินทุรัตนา มีโสทรานุชาหนึ่งองค์ คือ หม่อมเจ้าชายไม่มีพระนาม (ถึงชีพิตักษัยหลังประสูติได้ 3-4 วัน ในปลายรัชกาลที่ 6) มีเชษฐาและเชษฐภคินีต่างหม่อมมารดาอีกแปดพระองค์
เมื่อวันที่ 8 พฤศจิกายน พ.ศ. 2470 พระบาทสมเด็จพระปกเกล้าเจ้าอยู่หัว ทรงพระกรุณาโปรดเกล้าฯ ให้ยกหม่อมเจ้าอันเป็นพระโอรสธิดาในสมเด็จเจ้าฟ้าซึ่งพระชนนีทรงศักดิ์ชั้นสมเด็จ ซึ่งมารดามิได้เป็นเจ้าขึ้นดำรงพระยศเป็น "พระวรวงศ์เธอ พระองค์เจ้า" หม่อมเจ้าอินทุรัตนาและหม่อมเจ้าสุขุมาภินันท์ จึงมีพระยศขึ้นเป็น "พระวรวงศ์เธอ พระองค์เจ้า" พร้อมกัน
ระหว่างที่กำลังศึกษาที่โรงเรียนเทพศิรินทร์ ได้เกิดการปฏิวัติสยาม พ.ศ. 2475 จึงได้ตามเสด็จพระบิดาไปประทับที่เมืองบันดุง เกาะชวา ซึ่งในขณะนั้นเป็นอาณานิคมของประเทศเนเธอร์แลนด์ โดยทรงเข้าศึกษาในโรงเรียนมัธยมของชาวดัตช์ ทรงมีโอกาสรู้จักกับชาวดัตช์ และชาวตะวันตก ทำให้พระองค์มีความรู้และทักษะด้านภาษา ทรงสามารถใช้ภาษาอังกฤษ ภาษาดัทช์ ภาษาเยอรมัน ภาษาฝรั่งเศส และภาษาซุนดาของชาวชวาตะวันตกได้เป็นอย่างดี
เมื่อพระบิดาสิ้นพระชนม์ ใน พ.ศ. 2487 แต่ยังไม่สามารถนำพระศพกลับประเทศไทยได้เนื่องจากอยู่ในระหว่างสงคราม จนกระทั่งเมื่อ พ.ศ. 2491 รัฐบาลจอมพล แปลก พิบูลสงคราม ได้ส่งเครื่องบินเพื่อรับพระศพพระบิดากลับสู่ประเทศไทย พระวรวงศ์เธอ พระองค์เจ้าสุขุมาภินันท์ จึงตามพระศพกลับมายังประเทศไทยด้วย
พระวรวงศ์เธอ พระองค์เจ้าสุขุมาภินันท์ ได้เสด็จไปศึกษาต่อระดับปริญญาตรี ยังมหาวิทยาลัยเทมเพิล สหรัฐอเมริกา ทรงเลือกเรียนสาขาบริหารธุรกิจ เพราะทรงเห็นว่าการเรียนไม่ยากมากนักและสามารถสำเร็จการศึกษาได้ภายในระยะเวลาอันจำกัด เนื่องจากพระองค์ทรงสูญเสียเวลาไปในช่วงสงครามโลกครั้งที่สอง หลังจากสำเร็จการศึกษาระดับปริญญาตรีแล้ว ทรงเข้าศึกษาต่อในระดับปริญญาโท สาขาเศรษฐศาสตร์ ณ มหาวิทยาลัยจอร์จทาวน์ จนสำเร็จการศึกษาและเสด็จกลับประเทศไทย ใน พ.ศ. 2495
หลังจากเสด็จกลับประเทศไทย ทรงเริ่มเข้ารับราชการที่กระทรวงการคลัง และต่อมาทรงงานที่บรรษัทเงินทุนอุตสาหกรรมแห่งประเทศไทย ในช่วงที่เริ่มก่อตั้ง โดยทรงเรียนรู้งานจากพระวรวงศ์เธอ พระองค์เจ้าวิวัฒนไชย ซึ่งเป็นประธานกรรมการ ทรงดำรงตำแหน่งรองผู้จัดการทั่วไป ระหว่าง พ.ศ. 2503-2505 หลังจากนั้นทรงดำรงตำแหน่งเลขาธิการกรมการเร่งรัดพัฒนาชนบทเป็นคนที่สอง ในระหว่าง พ.ศ. 2511-2514
ทั้งนี้พระองค์เป็นเจ้านายฝ่ายหน้าชั้น "พระวรวงศ์เธอ พระองค์เจ้า" ที่ดำรงพระชนม์ชีพอยู่เป็นพระองค์สุดท้าย ก่อนสิ้นพระชนม์เมื่อวันที่ 10 เมษายน พ.ศ. 2546 สิริพระชันษา 79 ปี พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินไปพระราชทานเพลิงพระศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส ในวันที่ 28 ธันวาคม ปีเดียวกัน
พระทายาท

พระวรวงศ์เธอ พระองค์เจ้าสุขุมาภินันท์เสกสมรสกับหม่อมดุษฎี บริพัตร ณ อยุธยา (สกุลเดิม ณ ถลาง) ธิดาของหลวงอิศเรศรักษา (ปลื้ม ณ ถลาง) กับดรุณ ณ ถลาง มีพระโอรสสองคน ได้แก่
หม่อมราชวงศ์สุขุมพันธุ์ บริพัตร สมรสกับนุชวดี บำรุงตระกูล ต่อมาได้หย่ากันและสมรสใหม่กับสาวิตรี บริพัตร ณ อยุธยา (สกุลเดิม ภมรบุตร) มีบุตรสองคน ได้แก่
หม่อมหลวงพินิตพันธุ์ บริพัตร สมรสกับมิยา บริพัตร ณ อยุธยา (สกุลเดิม รีวงษ์)
หม่อมหลวงวราภินันท์ บริพัตร
พลโท หม่อมราชวงศ์วโรรส บริพัตร สมรสกับพัฒนาพร นิยมศิริ ต่อมาได้หย่ากันและสมรสใหม่กับวรภาทิพย์ บริพัตร ณ อยุธยา (เดิม ละอองดาว โตเจริญ) มีบุตรธิดาสามคน ได้แก่
หม่อมหลวงวรพินิต บริพัตร
หม่อมหลวงวรภานัน บริพัตร (ชื่อเดิม หม่อมหลวงสุภานัน บริพัตร)
หม่อมหลวงภูมิอาชว์ บริพัตร (ชื่อเดิม หม่อมหลวงวรทย์ บริพัตร)
พระเกียรติยศ

| ธรรมเนียมพระยศของ พระองค์เจ้าสุขุมาภินันท์ |
| --- | --- |
การทูล: ฝ่าพระบาท
การแทนตน: เกล้ากระหม่อม/เกล้ากระหม่อมฉัน
การขานรับ: เกล้ากระหม่อม/เพคะ
พระเกียรติยศ > พระอิสริยยศ

15 พฤศจิกายน พ.ศ. 2466 – 8 พฤศจิกายน พ.ศ. 2470 : หม่อมเจ้าสุขุมาภินันท์
8 พฤศจิกายน พ.ศ. 2470 – 10 เมษายน พ.ศ. 2546 : พระวรวงศ์เธอ พระองค์เจ้าสุขุมาภินันท์
พระเกียรติยศ > เครื่องราชอิสริยาภรณ์

พ.ศ. 2514 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2530 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2527 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2515 –  เหรียญลูกเสือสดุดี ชั้นที่ 1
พ.ศ. 2470 –  เหรียญรัตนาภรณ์ รัชกาลที่ 7 ชั้นที่ 3 (ป.ป.ร.3)
พ.ศ. 2512 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2469 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ. 2511 –  เหรียญกาชาดสมนาคุณ ชั้นที่ 1 (เหรียญทอง)
พ.ศ. 2512 –  เหรียญกาชาดสรรเสริญ
แหล่งข้อมูลอื่น

http://www.apimongkol.org/new_apimongkol/bio/bio5_body.html เก็บถาวร 2007-09-27 ที่ เวย์แบ็กแมชชีน
http://freepages.genealogy.rootsweb.com/~royalty/thailand/i101.html
หม่อมสมพันธุ์และพระโอรสธิดา
อิบารากิ (จังหวัดโอซากะ)

สำหรับความหมายอื่น ดูที่ อิบารากิ
อิบารากิ (ญี่ปุ่น: 茨木市; โรมาจิ: Ibaraki-shi) เป็นนครในจังหวัดโอซากะ บริเวณชานเมืองโอซากะ ในเขตมหานครเกียวโต–โอซากะ–โคเบะ ในปี ค.ศ. 2022 มีจำนวนประชากรประมาณ 287,998 คน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Ibaraki, Osaka
เว็บไซต์ทางการนครอิบารากิ (ในภาษาญี่ปุ่น)
| ด ค กนครสำคัญในประเทศญี่ปุ่น |
| --- | --- |
เขตพิเศษของโตเกียว:  คัตสึชิกะ  คิตะ  โคโต  ชินจูกุ  ชินางาวะ  ชิบูยะ  ชิโยดะ  ชูโอ  ซูงินามิ  ซูมิดะ  เซตางายะ  โทชิมะ  ไทโต  นากาโนะ  เนริมะ  บุงเกียว  มินาโตะ  เมงูโระ  อาดาจิ  อารากาวะ  อิตาบาชิ  เอโดงาวะ  โอตะ 
นครใหญ่ที่รัฐกำหนด:  เกียวโต※  คาวาซากิ  คิตะกีวชู  คูมาโมโตะ※  โคเบะ※  ชิซูโอกะ※  ชิบะ※  ซัปโปโระ※  ซาไก  ซางามิฮาระ  เซ็นได※  ไซตามะ※  นาโงยะ※  นีงาตะ※  ฟูกูโอกะ※  โยโกฮามะ※  โอกายามะ※  โอซากะ※  ฮามามัตสึ  ฮิโรชิมะ※ 
นครศูนย์กลาง:  กิฟุ※  คาโงชิมะ※  คาชิวะ  คานาซาวะ※  คาวางูจิ  คาวาโงเอะ  คูราชิกิ  คูรูเมะ  คูเระ  โคจิ※  โคชิงายะ  โคฟุ※  โคริยามะ  ชิโมโนเซกิ  ซาเซโบะ  ซูอิตะ  ทตโตริ※  ทากัตสึกิ  ทากาซากิ  ทากามัตสึ※  โทยามะ※  โทโยตะ  โทโยนากะ  โทโยฮาชิ  นางาซากิ※  นางาโนะ※  นาระ※  นาฮะ※  นิชิโนมิยะ  เนยางาวะ  ฟูกูชิมะ※  ฟูกูยามะ  ฟูกูอิ※  ฟูนาบาชิ  มัตสึโมโตะ  มัตสึยามะ※  มัตสึเอะ※  มาเอบาชิ※  มิโตะ※  มิยาซากิ※  โมริโอกะ※  ยามางาตะ※  ยาโอะ  โยโกซูกะ  วากายามะ※  อากาชิ  อากิตะ※  อาซาฮิกาวะ  อามางาซากิ  อาโอโมริ※  อิจิโนมิยะ  อิวากิ  อุตสึโนมิยะ※  โอกาซากิ  โอตสึ※  โออิตะ※  ฮาโกดาเตะ  ฮาจิโนเฮะ  ฮาจิโอจิ  ฮิงาชิโอซากะ  ฮิเมจิ  ฮิรากาตะ 
นครพิเศษ:  คาโกงาวะ  คาซูกาเบะ  คาซูงาอิ  คิชิวาดะ☆  คูมางายะ  โจเอ็ตสึ  ชิงาซากิ☆  ซางะ※  โซกะ  ทาการาซูกะ  โทโกโรซาวะ☆  นางาโอกะ  นูมาซุ  ฟูจิ☆  ยกกาอิจิ☆  ยามาโตะ  สึกูบะ☆  อัตสึงิ  อิเซซากิ  อิบารากิ  โอดาวาระ☆  โอตะ  ฮิรัตสึกะ 
นครที่เป็น เมืองหลวงของจังหวัด:  โทกูชิมะ  ยามางูจิ  สึ 
 ※ เป็นเมืองหลวงของจังหวัดด้วย  † มีสิทธิ์ยกฐานะเป็นนครศูนย์กลางแต่ยังไม่ได้เสนอชื่อ  ☆ กำลังพิจารณายกฐานะเป็นนครศูนย์กลาง 
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  ฝรั่งเศส  BnF data  สหรัฐ  ญี่ปุ่น 
ภูมิศาสตร์:  มิวสิกเบรนซ์ พื้นที่
AWS

AWS เป็นตัวย่อ อาจหมายถึง
แอมะซอนเว็บเซอร์วิซ (Amazon Web Services)
ระบบอาวุธเอจีส (Aegis Weapon System)
ระบบเตือนภัยอัตโนมัติ (Automatic Warning System)
แอมะซอนเว็บเซอร์วิซ

| --- | --- |

ประเภท: เว็บเซอร์วิซ
เจ้าของ: Amazon Web Services, Inc.
สร้างโดย: แอนดรูว์ แจสซี
บริษัทแม่: Amazon.com
ยูอาร์แอล: aws.amazon.com
เปิดตัว: มีนาคม 2006; 18 ปีที่แล้ว (2006-03)
สถานะปัจจุบัน: เปิดใช้อยู่
Amazon Web Services (เรียกย่อว่า AWS) เป็นเป็นบริการการประมวลผลแบบกลุ่มเมฆที่ให้บริการโดย Amazon.com บริการนี้เปิดตัวในปี 2006 และครองอันดับหนึ่งใน IaaS โดยมีส่วนแบ่งทั่วโลก 39% ลูกค้ามากกว่าล้านรายทั่วโลก และในญี่ปุ่นมีการใช้งานหลายแสนราย
AWS เป็น IaaS ที่ใช้เป็นโครงสร้างพื้นฐานสำหรับระบบองค์กรและเป็นผู้นำเหนือบริการอื่น ๆ อย่างล้นหลาม ทำให้เป็นมาตรฐานที่แท้จริง ได้รับการเสนอชื่อให้เป็นผู้นำใน Magic Quadrant ของบริษัท Gartner สำหรับโครงสร้างพื้นฐานคลาวด์และบริการแพลตฟอร์ม (CIPS) เป็นเวลา 12 ปี มีการนำแนวทางนวัตกรรมที่เน้นลูกค้าเป็นศูนย์กลางมาใช้ โดยบริการและฟีเจอร์มากกว่า 90% ได้รับการพัฒนาและเผยแพร่ตามคำขอของลูกค้า
AWS ให้บริการการประมวลผล, พื้นที่จัดเก็บ, ฐานข้อมูล, เครือข่าย, ความปลอดภัย, คลาวด์แบบไฮบริด, อุปกรณ์เคลื่อนที่, การวิเคราะห์, การเรียนรู้ของเครื่อง/ปัญญาประดิษฐ์ (ML/AI), IoT, ความเป็นจริงเสมือน/ความเป็นจริงเสริม (VR/AR) ), หุ่นยนต์ และสาขาอื่น ๆ สามารถสร้างโครงสร้างพื้นฐานด้านไอทีที่ผู้ใช้ต้องการได้อย่างรวดเร็ว เริ่มต้นด้วยการเปิดตัว Amazon Simple Queue Service (SQS) ใน ปี 2004 และปัจจุบันมีบริการมากกว่า 200 รายการ บริการที่ได้รับความนิยมที่สุด ได้แก่ Amazon Elastic Compute Cloud (EC2) และ Amazon Simple Storage Service (S3) ซึ่งเปิดตัวพร้อมกับการเปิดตัวบริการของ AWS
หลวงพงษ์พิบูลย์ (เจ้าพรหม วงศ์พระถาง)

| หลวงพงษ์พิบูลย์ (เจ้าพรหม วงศ์พระถาง) |
| --- | --- |
 เจ้าน้อยพรหม วงศ์พระถาง

เจ้านายฝ่ายเหนือ
ประสูติ: พ.ศ. 2413
อนิจกรรม: พ.ศ. 2479
ชายา: เจ้าแสงมอน รัตนวงศ์   เจ้าสุนันตา วงศ์บุรี
ราชวงศ์: แสนซ้าย
พระบิดา: เจ้าวงศ์ วงศ์พระถาง
พระมารดา: เจ้าฟองจันทร์ วงศ์พระถาง
หลวงพงษ์พิบูลย์ (เจ้าพรหม วงศ์พระถาง)  มีนามเดิมว่า เจ้าน้อยพรหม วงศ์พระถาง อดีตกรมการพิเศษจังหวัดแพร่ เป็นบุตรชายในพ่อเจ้าวงศ์ กับแม่เจ้าฟองจันทร์ วงศ์พระถาง สืบเชื้อสายมาจากเจ้าพระถางนครแพร่ และเจ้าผู้ครองนครแพร่
ประวัติ

หลวงพงษ์พิบูลย์ (เจ้าพรหม วงศ์พระถาง) มีนามเดิมว่า เจ้าน้อยพรหม  เกิดเมื่อปี พ.ศ. 2413 เป็นบุตรชายของพ่อเจ้าวงศ์ กับแม่เจ้าฟองจันทร์ วงศ์พระถาง สืบเชื้อสายมาจากเจ้าพระถางนครแพร่  ตำแหน่งปกครองในเค้าสนามหลวงเมืองนครแพร่ มีเจ้าพี่น้องร่วมเจ้าบิดามารดา 6 คน คือ
เจ้าน้อยสวน วงศ์พระถาง สมรสกับเจ้าฟองแก้ว วงศ์พระถาง
เจ้าคำเม็ด แก่นหอม (วงศ์พระถาง) สมรสกับ เจ้าหนานตั๋น แก่นหอม (ราชโอรสในเจ้าพิริยเทพวงษ์)
เจ้ากาบแก้ว ขัติยวรา (วงศ์พระถาง) สมรสกับเจ้าน้อยโข้ ขัติยะวรา
หลวงพงษ์พิบูลย์ (เจ้าน้อยพรหม วงศ์พระถาง)
เจ้าน้อยเสาร์ วงศ์พระถาง สมรสกับเจ้าพลอยแก้ว ใยญาณ (ธิดาพ่อเจ้าจันทร์ ใยญาณ)
เจ้าคำปิ๋ว ทิพย์วิชัย (วงศ์พระถาง) สมรสกับเจ้าหนานพัฒน์ ทิพย์วิชัย
ท่านได้ดำรงตำแหน่งเป็นกรมการพิเศษจังหวัดแพร่ เล่ากันว่าท่านเป็นผู้มีความละเอียดถี่ถ้วน มีความมัธยัสถ์ ขยันและเก่งในการทำธุรกิจ ซึ่งก็ทำให้ครอบครัวท่านร่ำรวย และมีชื่อเสียงในสมัยนั้น
หลวงพงษ์พิบูลย์ (เจ้าน้อยพรหม วงศ์พระถาง) ถึงแก่อนิจกรรม เมื่อปี พ.ศ. 2479 สิริอายุ 66 ปี
ประวัติ > ชีวิตครอบครัว

หลวงพงษ์พิบูลย์ สมรสครั้งแรกกับเจ้าแสงมอน รัตนวงศ์ (ธิดาเจ้าน้อยเสาร์ กับเจ้าเขียว รัตนวงศ์) ไม่มีบุตรด้วยกัน และสมรสครั้งที่ 2 กับเจ้าสุนันตา วงศ์บุรี (ธิดาในเจ้าบุรีรัตน์ (น้อยหนู มหายศปัญญา) กับเจ้าคำ มหายศปัญญา และเป็นธิดาบุญธรรมในแม่เจ้าบัวถา มหายศปัญญา ชายาองค์แรกในเจ้าพิริยเทพวงษ์ เจ้าผู้ครองนครแพร่องค์สุดท้าย) แต่ไม่มีบุตรด้วยกัน จึงได้รับหลาน 3 คน มาเป็นบุตรบุญธรรม คือ เจ้าไข่มุกต์ ประชาศรัยสรเดช เจ้าทองด้วง วงศ์บุรี (บุตรธิดาเจ้าคำมูล ทิพย์วิชัย กับเจ้าไข่แก้ว มหายศปัญญา) และนายประจวบ วงศ์บุรี (บุตรชายเจ้าน้อยไฝ ทิพย์วิชัย กับนาง(เจ้า)ศรีพูน หัวเมืองแก้ว)
การทำงาน

หลวงพงษ์พิบูลย์ (เจ้าพรหม วงศ์พระถาง) นอกจากรับราชการแล้ว ท่านยังมีอาชีพในการทำป่าไม้สัมประทานในเขตเมืองนครแพร่  โดยสืบทอดจากเจ้าบุรีรัตน์ (น้อยหนู มหายศปัญญา) ผู้เป็นพ่อตา
การทำงาน > กิจสาธารณะ

หลวงพงษ์พิบูลย์ (เจ้าพรหม วงศ์พระถาง) และภรรยาของท่าน คือ เจ้าสุนันตา วงศ์บุรี ได้เป็นผู้นำในการก่อสร้างวิหารใหม่วัดพงษ์สุนันท์ ซึ่งวิหารหลังเดิมได้พังทลายลงเพราะเกิดน้ำท่วมในปี พ.ศ. 2472 และทำสังฆกรรมไม่ได้หลายปี ต่อมาพระมหาโกศล อคฺควีโร ได้เปลี่ยนชื่อวัดเป็น วัดพงษ์สุนันท์ เพื่อให้เกียรติแก่ท่านและภรรยาที่เป็นผู้บูรณปฏิสังขรณ์ ปัจจุบันได้รับการบูรณปฏิสังขรณ์ จากเจ้าไข่มุกต์ และเจ้าทองด้วง วงศ์บุรี ซึ่งเป็นบุตรบุญธรรมของหลวงพงษ์พิบูลย์ได้ร่วมกับคณะศรัทธาทั่วไปอุปถัมภ์วัดนี้ตลอดมาถึงปัจจุบัน
สำนักงานคณะกรรมการกำกับหลักทรัพย์และตลาดหลักทรัพย์

| --- | --- |
The Securities and Exchange Commission, Thailand

ภาพรวมหน่วยงาน
ก่อตั้ง: 16 พฤษภาคม พ.ศ. 2535; 32 ปีก่อน (2535-05-16)
สำนักงานใหญ่: 333/3 ถนนวิภาวดีรังสิต แขวงจอมพล เขตจตุจักร กรุงเทพมหานคร 10900
ฝ่ายบริหารหน่วยงาน: พรอนงค์ บุษราตระกูล, เลขาธิการ วรัชญา ศรีมาจันทร์, รองเลขาธิการ ธวัชชัย พิทยโสภณ, รองเลขาธิการ จอมขวัญ คงสกุล, รองเลขาธิการ เอนก อยู่ยืน, รองเลขาธิการ
เว็บไซต์: www.sec.or.th
สำนักงานคณะกรรมการกำกับหลักทรัพย์และตลาดหลักทรัพย์ หรือ ก.ล.ต. เป็นองค์กรของรัฐที่ทำหน้าที่กำกับดูแลและพัฒนาตลาดทุนไทยให้เป็นแหล่งระดมทุนและแหล่งลงทุนที่มีประสิทธิภาพของทั้งภาครัฐ เอกชน และประชาชนทั่วไป
ประวัติ

พระราชบัญญัติหลักทรัพย์และตลาดหลักทรัพย์ พ.ศ. 2535 ได้รับการตราขึ้นและมีผลใช้บังคับเมื่อวันที่ 16 พฤษภาคม พ.ศ. 2535 โดยมีวัตถุประสงค์เพื่อส่งเสริมให้ตลาดทุนมีการพัฒนาและเติบโตไปในทิศทางที่เอื้อประโยชน์ต่อการระดมทุนและการลงทุน ทั้งตลาดแรกและตลาดรอง รวมถึงระบบเศรษฐกิจของประเทศโดยรวม โดยกฎหมายดังกล่าวกำหนดให้จัดตั้งสำนักงานคณะกรรมการกำกับหลักทรัพย์และตลาดหลักทรัพย์ (สำนักงาน ก.ล.ต.) ขึ้นเป็นองค์กรอิสระ ทำหน้าที่กำกับดูแลและพัฒนาตลาดทุน โดยมีคณะกรรมการ ก.ล.ต. เป็นผู้กำหนดนโยบายการดำเนินงาน
พระราชบัญญัติสัญญาซื้อขายล่วงหน้า พ.ศ. 2546 ได้รับการตราขึ้นเพื่อให้มีกฎหมายเกี่ยวกับการบังคับตามสัญญาซื้อขายล่วงหน้า ตลาดสัญญาซื้อขายล่วงหน้าและตัวกลางที่เกี่ยวข้องที่ชัดเจน รวมทั้งให้คณะกรรมการ ก.ล.ต. เป็นผู้กำกับดูแลนโยบายและป้องกันมิให้เกิดผลกระทบต่อตลาดทุนโดยรวม โดยมีผลบังคับใช้เมื่อวันที่ 6 มกราคม พ.ศ. 2547
นอกจากนี้ ยังกำกับดูแลพระราชบัญญัติทรัสต์เพื่อธุรกรรมในตลาดทุน พ.ศ. 2550 และพระราชกำหนดการประกอบธุรกิจสินทรัพย์ดิจิทัล พ.ศ. 2561 ตามลำดับอีกด้วย
อำนาจและหน้าที่

ก.ล.ต. เป็นหน่วยงานของรัฐที่จัดตั้งขึ้นตามพระราชบัญญัติหลักทรัพย์และตลาดหลักทรัพย์ พ.ศ. 2535 มีอำนาจหน้าที่ในการการส่งเสริมและพัฒนา ตลอดจนกำกับดูแลตลาดทุน อาทิ การระดมทุน สินค้าและบริการ ผู้ประกอบธุรกิจที่เกี่ยวข้อง การกระทำอันไม่เป็นธรรมในตลาดทุน เป็นต้น ทั้งนี้ ตามขอบเขตอำนาจหน้าที่ที่กำหนดตามกฎหมาย ดังนี้
กฎหมายว่าด้วยหลักทรัพย์และตลาดหลักทรัพย์
กฎหมายว่าด้วยสัญญาซื้อขายล่วงหน้า
กฎหมายว่าด้วยสินทรัพย์ดิจิทัล
กฎหมายว่าด้วยทรัสต์เพื่อธุรกรรมในตลาดทุน
กฎหมายว่าด้วยนิติบุคคลเฉพาะกิจเพื่อการแปลงสินทรัพย์เป็นหลักทรัพย์
กฎหมายว่าด้วยกองทุนสำรองเลี้ยงชีพ
คณะกรรมการ ก.ล.ต.

มีหน้าที่กำกับดูแลและพัฒนาตลาดทุนของประเทศ โดยเป็นผู้กำหนดนโยบายและกฎเกณฑ์ต่าง ๆ ภายใต้ขอบเขตอำนาจหน้าที่ที่กำหนดใน พ.ร.บ. หลักทรัพย์ฯ และ พ.ร.บ.สัญญาซื้อขายล่วงหน้าฯ คณะกรรมการ ก.ล.ต. ประกอบด้วยผู้ทรงคุณวุฒิทั้งที่เป็นตัวแทนจากภาครัฐและเอกชนดังนี้
ประธานกรรมการ ก.ล.ต. ซึ่งคณะรัฐมนตรีแต่งตั้งโดยคำแนะนำของรัฐมนตรีว่าการกระทรวงการคลัง
กรรมการโดยตำแหน่ง ประกอบด้วย ผู้ว่าการธนาคารแห่งประเทศไทย ปลัดกระทรวงการคลัง และ ปลัดกระทรวงพาณิชย์
กรรมการผู้ทรงคุณวุฒิ ซึ่งรัฐมนตรีว่าการกระทรวงการคลังแต่งตั้ง โดยผ่านการคัดเลือกของคณะกรรมการคัดเลือกซึ่งรัฐมนตรีว่าการกระทรวงการคลังแต่งตั้ง จำนวนไม่น้อยกว่า 4 คน แต่ไม่เกิน 6 คน โดยต้องเป็นผู้ทรงคุณวุฒิด้านกฎหมาย การบัญชี และการเงินด้านละ 1 คน
เลขาธิการสำนักงาน ก.ล.ต. ซึ่งคณะรัฐมนตรีแต่งตั้งตามข้อเสนอแนะของคณะกรรมการ ก.ล.ต. เป็นกรรมการและเลขานุการ
| ชื่อ | ตำแหน่ง |
| --- | --- |
วิศิษฏ์ วิศิษฏ์สรอรรถ: ประธานกรรมการ
ลวรณ แสงสนิท: กรรมการ
วุฒิไกร ลีวีระพันธุ์: กรรมการ
เศรษฐพุฒิ สุทธิวาทนฤพุฒิ: กรรมการ
สุภัค ศิวะรักษ์: กรรมการ
ไกรฤทธิ์ อุชุกานนท์ชัย: กรรมการ
วิพุธ อ่องสกุล: กรรมการ
บุณยฤทธิ์ กัลยาณมิตร: กรรมการ
ศุภมิตร เตชะมนตรีกุล: กรรมการ
ปกรณ์ นิลประพันธ์: กรรมการ
พรอนงค์ บุษราตระกูล: กรรมการและเลขานุการ
คณะกรรมการตรวจสอบ

มีอำนาจหน้าที่กำกับดูแลและตรวจสอบการบริหารงานของ ก.ล.ต. ในด้านการควบคุมภายในและการตรวจสอบภายใน การบริหารความเสี่ยง และธรรมาภิบาล รวมทั้งจัดทำรายงานทางการเงิน เพื่อให้การดำเนินงานและการเปิดเผยข้อมูลของสำนักงาน ก.ล.ต. ทั้งนี้ คณะกรรมการตรวจสอบจะแต่งตั้งโดยคณะกรรมการ ก.ล.ต. ประกอบด้วย กรรมการ ก.ล.ต. ที่มิได้เป็นผู้บริหาร ซึ่งมีความเป็นอิสระ จำนวนไม่น้อยกว่า 3 คน แต่ไม่เกิน 5 คน โดยในจำนวนนี้จะต้องมีกรรมการผู้ทรงคุณวุฒิในคณะกรรมการ ก.ล.ต. อย่างน้อย 2 คน
| ชื่อ | ตำแหน่ง |
| --- | --- |
ไกรฤทธิ์  อุชุกานนท์ชัย: ประธานกรรมการ
วิพุธ อ่องสกุล: กรรมการ
ศุภมิตร เตชะมนตรีกุล: กรรมการ
คณะกรรมการกำกับตลาดทุน

คณะกรรมการกำกับตลาดทุน มีอำนาจหน้าที่ออกกฎเกณฑ์ ประกาศ และคำสั่งในการประกอบธุรกิจที่เกี่ยวเนื่องในตลาดทุน และรายงานผลการปฏิบัติงานต่อคณะกรรมการ ก.ล.ต. สำหรับองค์ประกอบของคณะกรรมการกำกับตลาดทุนประกอบด้วย
เลขาธิการ สำนักงานคณะกรรมการ ก.ล.ต. เป็นประธานกรรมการ
รองเลขาธิการ สำนักงานคณะกรรมการ ก.ล.ต. ซึ่งเลขาธิการมอบหมาย 1 คน
ผู้อำนวยการสำนักงานเศรษฐกิจการคลัง หรือรองผู้อำนวยการที่ได้รับมอบหมาย 1 คน
กรรมการผู้ทรงคุณวุฒิ ซึ่งรัฐมนตรีว่าการกระทรวงการคลังแต่งตั้งโดยผ่านการคัดเลือก จำนวนไม่เกิน 4 คน ทั้งนี้ ผู้ทรงคุณวุฒิอย่างน้อย 2 คนต้องมีประสบการณ์ในการบริหารกิจการบริษัทที่มีหลักทรัพย์จดทะเบียนในตลาดหลักทรัพย์ หรือบริษัทหลักทรัพย์
| ชื่อ | ตำแหน่ง  |
| --- | --- |
พรอนงค์ บุษราตระกูล: ประธานกรรมการ
วรัชญา ศรีมาจันทร์: กรรมการ
พรชัย  ฐีระเวช: กรรมการ
ศรัณยา จินดาวณิค: กรรมการ
เอกชัย จงวิศาล: กรรมการ
อายุสม์ กฤษณามระ: กรรมการ
จันทิมา เพียรเวช: กรรมการ
โครงสร้างองค์กร

สำนักงาน ก.ล.ต. ได้จัดโครงสร้างองค์กร โดยมีฝ่ายงาน ดังนี้
ฝ่ายกฎหมายผู้ประกอบธุรกิจ
ฝ่ายกฎหมายระดมทุน
ฝ่ายกฎหมายองค์กรและคดีปกครอง
ฝ่ายการเงินและบริหารทั่วไป
ฝ่ายกำกับและตรวจสอบความเสี่ยงด้านเทคโนโลยีสารสนเทศ
ฝ่ายกำกับการสอบบัญชี
ฝ่ายกำกับตลาด
ฝ่ายกำกับธุรกิจจัดการลงทุน
ฝ่ายกำกับธุรกิจตัวกลาง
ฝ่ายกำกับผู้ประกอบธุรกิจสินทรัพย์ดิจิทัล
ฝ่ายกำกับรายงานทางการเงิน
ฝ่ายขับเคลื่อนการเปลี่ยนแปลง
ฝ่ายคดี
ฝ่ายความเสี่ยงตลาดทุนและองค์กร
ฝ่ายงานเลขาธิการ
ฝ่ายจดทะเบียนตราสารทุน 1
ฝ่ายจดทะเบียนตราสารทุน 2
ฝ่ายจัดการและวิเคราะห์ข้อมูล
ฝ่ายตรวจสอบตลาดทุน 1
ฝ่ายตรวจสอบตลาดทุน 2
ฝ่ายตรวจสอบภายใน
ฝ่ายตรวจสอบสินทรัพย์ดิจิทัล
ฝ่ายตราสารหนี้
ฝ่ายทรัพยากรบุคคล
ฝ่ายเทคโนโลยีสารสนเทศ
ฝ่ายนโยบายผู้ประกอบธุรกิจ
ฝ่ายนโยบายระดมทุน
ฝ่ายนโยบายสินทรัพย์ดิจิทัลและนวัตกรรมทางการเงิน
ฝ่ายพัฒนาและส่งเสริมความรู้ตลาดทุน
ฝ่ายยุทธศาสตร์และการต่างประเทศ
ฝ่ายวิจัยและขับเคลื่อนข้อมูล
ฝ่ายส่งเสริมความยั่งยืน
ฝ่ายสื่อสารองค์กร
ทำเนียบเลขาธิการ ก.ล.ต.

เอกกมล คีรีวัฒน์ 17 มีนาคม 2535 - 25 ธันวาคม 2538
ปกรณ์ มาลากุล ณ อยุธยา - 26 ธันวาคม 2538 - 25 ธันวาคม 2542
ประสาร ไตรรัตน์วรกุล (รักษาการ) - 26 ธันวาคม 2542 - 27 ธันวาคม 2542
ประสาร ไตรรัตน์วรกุล - 28 ธันวาคม 2542 - 27 ธันวาคม 2546
ธีระชัย ภูวนาถนรานุบาล - 28 ธันวาคม 2546 - 6 กรกฎาคม 2551
ประสงค์ วินัยแพทย์ (รักษาการ) - 7 กรกฎาคม 2551 - 14 กรกฎาคม 2551
ธีระชัย ภูวนาถนรานุบาล - 15 กรกฎาคม 2551 - 4 สิงหาคม 2554
ชาลี จันทนยิ่งยง (รักษาการ) - 5 สิงหาคม 2554 - 3 ตุลาคม 2554
วรพล โสคติยานุรักษ์ - 4 ตุลาคม 2554 - 15 เมษายน 2558
ชาลี จันทนยิ่งยง (รักษาการ) - 16 เมษายน 2558 - 30 เมษายน 2558
รพี สุจริตกุล - 1 พฤษภาคม 2558 - 30 เมษายน 2562
รื่นวดี สุวรรณมงคล - 1 พฤษภาคม 2562 - 30 เมษายน 2566
ธวัชชัย พิทยโสภณ (รักษาการ) - 1 พฤษภาคม - 17 กันยายน 2566
พรอนงค์ บุษราตระกูล - 18 กันยายน 2566 - ปัจจุบัน
แหล่งข้อมูลอื่น

เว็บไซต์ทางการ
สำนักงานคณะกรรมการกำกับหลักทรัพย์และตลาดหลักทรัพย์ ที่เฟซบุ๊ก
อรรถพล วงษ์ประยูร

| อรรถพล วงษ์ประยูรป> ช., ป.ม..ข้อมูลส่วนบุคคล |
| --- | --- |
เกิด: 29 พฤศจิกายน พ.ศ. 2510 (56 ปี) จังหวัดสระบุรี ประเทศไทย
พรรคการเมือง: เพื่อไทย

อรรถพล วงษ์ประยูร (เกิด 29 พฤศจิกายน พ.ศ. 2510) ชื่อเล่น อั๋น สมาชิกสภาผู้แทนราษฎรจังหวัดสระบุรี เขต 2 สังกัดพรรคเพื่อไทย
ประวัติ

อรรถพล วงษ์ประยูร เกิดเมื่อวันที่ 29 พฤศจิกายน พ.ศ. 2510 ที่จังหวัดสระบุรี เป็นบุตรของนายบัญญัติ อดีต ส.ส. สระบุรี และนางทองอยู่ วงษ์ประยูร มีพี่น้อง 4 คน หนึ่งในนั้นคือนายองอาจ วงษ์ประยูร ซึ่งเป็น ส.ส. สระบุรีเช่นกัน สำเร็จการศึกษา จากคณะบริหารธุรกิจ มหาวิทยาลัยราชภัฏเทพสตรี และ รัฐศาสตรมหาบัณฑิต สาขาการปกครองท้องถิ่น มหาวิทยาลัยขอนแก่น สมรสและหย่า มีบุตร 3 คน
งานการเมือง

อดีตเป็นรองนายกองค์การบริหารส่วนจังหวัดสระบุรี ต่อมา พ.ศ. 2554 สมัครเป็นสมาชิกพรรคเพื่อไทย พร้อมกับพี่ชาย (องอาจ วงษ์ประยูร) และลงสมัครรับเลือกตั้งเป็นสมาชิกสภาผู้แทนราษฎรจังหวัดสระบุรีเป็นครั้งแรก สามารถเอาชนะร้อยตรีปรพล อดิเรกสาร อดีต ส.ส. จากพรรคภูมิใจไทย
ใน การเลือกตั้งสมาชิกสภาผู้แทนราษฎรไทยเป็นการทั่วไป ปี 2562 ไม่ได้รับการเลือกตั้ง โดยแพ้ นายสมบัติ อำนาคะ จากพรรคพลังประชารัฐ อย่างไรก็ตามเขาได้รับเลือกตั้งอีกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ในเขตเดิม
งานการเมือง > สมาชิกสภาผู้แทนราษฎร

อรรถพล วงษ์ประยูร ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดสระบุรี สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดสระบุรี สังกัดพรรคเพื่อไทย
เครื่องราชอิสริยาภรณ์

พ.ศ. 2567 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2556 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
แหล่งข้อมูลอื่น

นายอรรถพล วงษ์ประยูร เก็บถาวร 2018-06-26 ที่ เวย์แบ็กแมชชีน, เว็บไซต์รัฐสภาไทย
บัญชีแสดงรายการทรัพย์สินและหนี้สินของนายอรรถพล วงษ์ประยูร[ลิงก์เสีย], สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นายอรรถพล วงษ์ประยูร), ศูนย์ข้อมูลนักการเมือง
แยกศรีอยุธยา

| --- | --- |

ชื่ออักษรไทย: ศรีอยุธยา
ชื่ออักษรโรมัน: Si Ayutthaya
รหัสทางแยก: N012 (ESRI), 109 (กทม.)
ที่ตั้ง: แขวงทุ่งพญาไท เขตราชเทวี กรุงเทพมหานคร
ทิศทางการจราจร
↑: ถนนพระรามที่ 6 » แยกตึกชัย
→: ถนนศรีอยุธยา » แยกพญาไท
↓: ถนนพระรามที่ 6 » แยกอุรุพงษ์
←: ถนนศรีอยุธยา » แยกเสาวนี
แยกศรีอยุธยา เป็นสี่แยกในเขตราชเทวี กรุงเทพมหานคร เป็นจุดตัดระหว่างถนนพระรามที่ 6 กับถนนศรีอยุธยา
สถานที่สำคัญบริเวณทางแยก

สำนักป้องกันและบรรเทาสาธารณภัย กรุงเทพมหานคร
กรมทางหลวง
โรงพยาบาลสงฆ์
กระทรวงการต่างประเทศ
23 พฤศจิกายน

วันที่ 23 พฤศจิกายน เป็นวันที่ 327 ของปี (วันที่ 328 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 38 วันในปีนั้น